# Procter & Gamble

| Procter & Gamble Co. |
| --- |
| англ.: Procter & Gamble |
|  |
|  |
| Тып | Публічная кампанія |
| Лістынг на біржы | NYSE: **PG** |
| Заснаванне | 1837 |
| Заснавальнікі | William Procter[d] і James Gamble[d] |
| Краіна | * ЗША
 |
| Размяшчэнне |  ЗША: Цынцынаты, штат Агая |
| Адрас | * Цынцынаці
* Агая
 |
| Ключавыя постаці |
Роберт Макдоналд (прэзідэнт і галоўны кіраўнік) |
| Галіна | Вытворчасць спажывецкіх тавараў |
| Прадукцыя | Tide, Ariel, Braun, Duracell, Pampers, Pringles, Wella і яшчэ каля 40 брэндаў. |
| Абарот | ▼ $78,9 млрд (2010) |
| Аперацыйны прыбытак | ▼ $16,123 млрд (фін. год, які скончыўся 30 чэрвеня 2009 года) |
| Чысты прыбытак | ▲ $13,436 млрд (фін. год, які скончыўся 30 чэрвеня 2009 года) |
| Актывы | * ▼127 млрд $ (30 чэрвеня 2016)
 |
| Колькасць супрацоўнікаў | 127 тыс. |
| Дэвіз | Мы побач, каб палепшыць Ваша жыццё |
| Даччыныя кампаніі | Gillette[d], Ferrara Candy Company[d], Braun[d], Wella[d], Clairol[d], Procter & Gamble - Rakona[d], Procter & Gamble (Belgium)[d], Procter & Gamble Deutschland[d], Procter & Gamble (France)[d], Tide Cleaners[d] і OUAI[d] |
| Сайт | www.pg.com |

**Procter & Gamble Co.** (па-беларуску вымаўляецца *Проктэр энд Гэмбл*), **P&G** (NYSE: **PG**) — амерыканская кампанія, адзін з лідараў сусветнага рынка спажывецкіх тавараў. Кампанія займае 22 месца ў спісе Fortune 500 і з'яўляецца адной з вядучых кампаній ЗША па аб'ёме прыбытку і рыначнай капіталізацыі. P&G з'яўляецца найбуйнейшым у свеце рэкламадаўцам, выдаткі кампаніі на рэкламу перавышаюць 8 млрд дол. Штаб-кватэра — у Цынцынаты, штат Агая.

## Гісторыя

Заснавана ў 1837 годзе свечачнікам Уільямам Проктэрам і мылаварам Джэймсам Гэмблам. Ужо ў 1859 годзе продажы кампаніі дасягнулі $1 млн. Падчас Грамадзянскай вайны ў ЗША P&G атрымала значныя кантракты на пастаўку свечак і мыла арміі паўночнікаў.

Штаб-кватэра P&G у Цынцынаты
У 2003 г. купіла нямецкую кампанію Wella, якая рэалізоўвае сродкі для догляду і фарбы для валасоў. У студзені 2005 года Procter & Gamble абвясціла пра паглынанне кампаніі Gillette; кошт пагаднення склаў $56 млрд. У выніку гэтай куплі P&G стала найбуйнейшай у свеце кампаніяй па выпуску спажывецкіх тавараў, абагнаўшы Unilever.

### Прадукцыя

P&G лічыцца кампаніяй-заснавальнікам сістэмы кіравання брэндамі. У 1931 годзе тэрмін «брэнд-менеджмент» упершыню з'явіўся ў службовай занатоўцы супрацоўніка рэкламнага аддзела кампаніі Нейла Макэлроя. У наш час кампаніі належыць 23 брэнда з сусветнымі продажамі, якія перавышаюць 1 мільярд амерыканскіх долараў, а таксама яшчэ 20 брэндаў з продажамі вышэй 500 мільёнаў долараў. Менавіта гэтыя 43 брэнда з'яўляюцца лакаматывам росту кампаніі і забяспечваюць штогадовы рост продажаў у памеры 10 %.

Асноўныя брэнды кампаніі: мыйныя і якія чысцяць сродкі Fairy, Tide, Ariel, «Міф», Ace, Mr. Clean, Lenor, Comet, Fairy Oxi, Mr. Proper, Dreft, дзіцячыя падгузнікі Pampers, сродкі жаночай гігіены Always, Alldays, Tampax, Discreet, Naturella, сродкі для догляду валасоў Wash & Go, Head & Shoulders, Pantene, Shamtu, Herbal Essense, Wella, Londa, сродкі для догляду цела і парфумерыя Camay, Safeguard, Secret, Old Spice, Olay, Hugo Boss (па ліцэнзіі Hugo Boss AG), Dolce&Gabbana, Gucci, Mexx, Baldessarini, сродкі для догляду поласці рота Blend-a-Med, Oral-B, Crest, касметычныя сродкі Cover Girl, Max Factor, брытвы Gillette, Venus, батарэйкі Duracell, бытавая тэхніка Braun, кава Folgers, сокі, кормы для жывёл Iams, Eukanuba і г.д.

### Канкурэнты

Асноўныя канкурэнты Procter & Gamble — глабальныя вытворцы побытавай хіміі і тавараў асабістай гігіены:

* Colgate-Palmolive — зубныя пасты і шчоткі (Colgate, Elmex), мыла і гель для душа (Palmolive), дэзадаранты (Mennen, Lady Speed Stick), кормы для жывёл (Hill’s), побытавая хімія (Ajax)
* Unilever — шампунь (Clear, Sunsilk), зубныя пасты (Signal), дэзадаранты (Rexona, Axe), мыла і гель для душа (Dove)
* L’Oreal — шампунь (Fructis, Elseve), догляд скуры (L’Oreal Paris), касметыка (Maybelline), дэзадаранты (Garnier), сродкі для кладкі валасоў (Studio Line), фарбы для валасоў (L’Oreal Paris)
* Schwarzkopf / Henkel — сродкі для кладкі валасоў (Taft, got2b), фарбы для валасоў (Palette), шампуні (Schauma, Gliss Kur), дэзадаранты, гелі для душа, мыла (Fa), догляд скуры (Diademine)
* Henkel — пральныя парашкі (Persil, Losk, Deni, Пемас), кандыцыянеры для бялізны (Ласка, Vernel), сродкі для мыцця посуду (Пемалюкс, Pril), бытавая хімія (Bref)
* Reckitt Benckiser — адбельнікі і чыстка дому (Vanish, Cillit, Harpic), сродкі ад кашля (Strepsils), сродкі для дэпіляцыі (Veet)
* Kimberly-Clark — жаночая гігіена (Kotex), аднаразовыя падгузнікі (Huggies), туалетная папера (Cottonelle)

## Зноскі

## Спасылкі

* На Вікісховішчы ёсць медыяфайлы па тэме Procter & Gamble
* www.pg.com — Афіцыйны сайт кампаніі
* www.procterandgamble.ru — Расійскі сайт кампаніі Архівавана 31 ліпеня 2019.
* «Байкатуй Procter & Gamble» — сайт барацьбітоў супраць выкарыстання жывёл у цестах прадукцыі Архівавана 14 верасня 2008.